Yal aḍris deg tsekla ama d tin yettwarun neɣ d tin n timawit yebna ɣef usentel, imi d netta i aɣ-d-isebyanen ɣef wacu i d-yettmeslay, s yes i nezmer ad nefhem aḍris-agi, ɣef waya Muḥend Akli SALḤI yenna-d belli asentel: yemmal-d takti (am tayri, am yinig, am ttar, am tmettant, atg) iɣef d-yewwi uḍris. Yettban-d usentel n uḍris ama deg uzeṭṭa n wawalen (awalen, mqaraben deg unamek) ama deg uzeṭṭa anamkan (tifyar d tugniwin n uɣanib, mqarabent deg unamek). (SALHI, A. 2012: Sb40) Ihi ad-naf asentel d win id-yettbanen s wawalen d aɣen s tugniwin i yezemren ad muddent anamek n usentel s tmuɣli .d yiwen n ṣṣenf iyzemren ad yili di teɣzi n uḍris neɣ n udlis.